pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี ชื่นชม น้องเอ็นโซ่ ธารวณิชกุล แชมป์โลกคาร์ทเป็นเยาวชนไทยคนแรกที่ได้เซ็นสัญญาร่วมทีม "เรดบูลล์ จูเนียร์" ทีมแข่งรถระดับโลก
วันเสาร์ที่ 26 พฤศจิกายน 2565
นายกรัฐมนตรี ชื่นชม น้องเอ็นโซ่ ธารวณิชกุล แชมป์โลกคาร์ทเป็นเยาวชนไทยคนแรกที่ได้เซ็นสัญญาร่วมทีม "เรดบูลล์ จูเนียร์" ทีมแข่งรถระดับโลก
นายกรัฐมนตรี ชื่นชม น้องเอ็นโซ่ ธารวณิชกุล แชมป์โลกคาร์ทเป็นเยาวชนไทยคนแรกที่ได้เซ็นสัญญาร่วมทีม "เรดบูลล์ จูเนียร์" ทีมแข่งรถระดับโลก มอบกําลังใจและอวยพรให้ประสบความสําเร็จเป็นแรงบันดาลใจให้เยาวชนไทยต่อไป
วันที่ 26 พฤศจิกายน 2565น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสนใจติดตามพัฒนาการความสามารถของนักกีฬาไทยและเยาวชนไทยที่มีการฝึกฝนพัฒนาศักยภาพทั้งในและต่างประเทศในทุกชนิดกีฬา โดยล่าสุดนายกรัฐมนตรีได้รับทราบถึงผลงานของ น้องเอ็นโซ่ ธารวณิชกุล เยาวชนแชมป์โลกคาร์ทชาวไทย ที่สามารถทําผลงานโดดเด่นอย่างต่อเนื่อง พร้อมกับร่วมยินดีที่ล่าสุดน้องเอ็นโซ่ได้เซ็น สัญญาร่วมทีมเรดบูลล์ จูเนียร์ ( Red Bull Junior Team) ทีมแข่งรถระดับโลกเป็นที่เรียบร้อยแล้ว เมื่อวันที่ 24 พ.ย. 65 ที่ผ่านมา ซึ่งถือเป็นนักขับระดับเยาวชนจากไทยคนแรกที่ได้เซ็นสัญญากับทีมเรดบูลล์ จูเนียร์ ด้วย
“นายกรัฐมนตรีชื่นชมน้องเอ็นโซ่ ที่สามารถพัฒนาฝีมือจนได้เข้าร่วมทีมระดับโลกซึ่งจะเข้ามาดูแลเรื่องของการฝึกซ้อม การพัฒนาการขับต่อไป นายกรัฐมนตรียังอวยพรให้น้องเอ็นโซ่ประสบความสําเร็จสูงสุดคือการได้เป็นนักแข่งฟอร์มูล่าวัน นําชื่อเสียงมาสู่ประเทศ และเป็นแรงบันดาลใจให้กับเยาชนไทยคนอื่นๆ ต่อไป” น.ส.ไตรศุลี กล่าว
น.ส.ไตรศุลี กล่าวว่า ปัจจุบัน เด็กชายเอ็นโซ่ ธารวณิชกุล อายุ 13 ปี 9 เดือน มีผลงานล่าสุดคือ การคว้าแชมป์โลกการแข่งขันคาร์ท รุ่น OK-Junior รายการ FIA Karting World Championship 2022 ที่จัดโดยสมาพันธ์รถยนต์นานาชาติ (FIA) ณ สนามซาโน่ เมืองนาโปลี ประเทศอิตาลี เมื่อ 18 ก.ย. 65 ซึ่งถือเป็นนักแข่งไทยคนแรกที่ได้รับรางวัลระดับโลกรายการนี้ และล่าสุดเมื่อเมื่อวันที่ 13 พ.ย. 65 เอ็นโซ่ยังสามารถคว้าแชมป์รายการ WSK Final Cup Round 2 ในรุ่น OKJ รวมทั้งได้รางวัลรองชนะเลิศประจําปีในรุ่นนี้ ณ สนาม South Garda Karting เมืองโลนาโต้ ประเทศอิตาลี
สําหรับการร่วมเซ็นสัญญาเข้าร่วมทีม Red Bull Junior Team ของน้องเอ็นโซ่มีขึ้นที่ เมืองกราซ ประเทศออสเตรีย เมื่อวันที่ 24 พ.ย. 65 ซึ่งภายใต้การเซ็นสัญญาดังกล่าวเรดบูลล์จะเข้ามาสนับสนุนและดูแล ในเรื่องของการฝึกซ้อม การพัฒนาการขับ การหาทีมแข่งที่เหมาะสม การดูแลการแข่งขันของน้องเอ็นโซ่ในฤดูกาลหน้าทั้งหมด เพื่อเตรียมความพร้อมก่อนที่จะก้าวสู่การเป็นนักขับอาชีพในรุ่น F4 และรุ่นอื่นๆ F3 F2 F1 ต่อไปในอนาคต
รัฐบาลไทย-ข่าวทำเนียบรัฐบาล-แรงได้อีก Soft power จังหวัดชายแดนใต้ ศอ.บต. จับมือ เชฟชุมพล สร้างเชฟและเมนูเด็ดสู่ตลาดโลก
วันเสาร์ที่ 26 พฤศจิกายน 2565
แรงได้อีก Soft power จังหวัดชายแดนใต้ ศอ.บต. จับมือ เชฟชุมพล สร้างเชฟและเมนูเด็ดสู่ตลาดโลก
แรงได้อีก Soft power จังหวัดชายแดนใต้ ศอ.บต. จับมือ เชฟชุมพล สร้างเชฟและเมนูเด็ดสู่ตลาดโลก
วันที่ 26 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า พลเอก ประยุทธ์ จันทร์โอชา นายกรัฐมนตรีมีความยินดีที่ได้รับทราบถึงความร่วมมือที่กําลังจะเกิดขึ้นระหว่างศูนย์อํานวยการบริหารจังหวัดชายแดนภาคใต้ (ศอ.บต.) กับเชฟชุมพล แจ้งไพร ในการการสร้างงานสร้างอาชีพให้กับประชาชนในพื้นที่จังหวัดชายแดนใต้ เพื่อให้มีรายได้และมีคุณภาพชีวิตที่ดี โดยเฉพาะการพัฒนาบนพื้นฐานศักยภาพ ความต้องการและอัตลักษณ์ของพื้นที่-ประชาชนในพื้นที่ ทั้งนี้ จากการที่เชฟชุมพล ได้รังสรรค์เมนูอาหารใช้วัตถุดิบชั้นเยี่ยมของท้องถิ่นเป็นส่วนประกอบของอาหารเสริร์ฟแก่ผู้นํา21 เขตเศรษฐกิจ เอเปค2022 ที่ผ่านมา ทําให้ ปลากุเลาตากใบ และไก่เบตง เป็นที่รู้จักมากยิ่งขึ้น ประชาชนอยากลิ้มลองและมีการสั่งซื้อจากร้านในพื้นที่จํานวนมาก เป็นอีกหนึ่งตัวอย่างของความสําเร็จในการโปรโมทSoft Power ท้องถิ่น
สําหรับความร่วมมือที่จะเกิดขึ้น ในเบื้องต้น นายชนธัญ แสงพุ่ม รองเลขาธิการ ศอ.บต. ได้ประชุมหารือร่วมกัน และได้วางแนวทางไว้ทั้งระยะสั้นและยาว สิ่งที่ผลักดันได้เลย คือ
1) การส่งเสริมการขายสินค้าและผลิตภัณฑ์ฮาลาลที่ผลิตจากพื้นที่จังหวัดชายแดนใต้ของประชาชนกลุ่มต่าง ๆ ผ่านแพลตฟอร์มออนไลน์ และการซื้อขายโดยตรงโดยมีบริษัท ไปรษณีย์ไทย เข้ามีส่วนร่วมในการจัดส่งสินค้าให้กับผู้ซื้อต่อไป
2)การพัฒนาศักยภาพของประชาชนที่มีอายุระหว่าง 18-40 ปี เพื่อปั้นเป็น "เชฟอาหารฮาลาลระดับช้างเผือก" ที่มีศักยภาพตามหลักการ ครัวอาหารฮาลาลจังหวัดายแดนภาคใต้ สู่ครัวอาหารฮาลาลโลก ซึ่งขณะนี้ มีการเสนอการจ้างงานเชฟอาหรฮาลาลไทยไปทํางานยังประเทศมาเลเซีย และประเทศซาอุดิอาระเบีย ทั้งนี้ เชฟชุมพลจะได้พัฒนาหลักสูตรการเรียนทําอาหารประมาณ 100 เมนูที่เป็นความสนใจและมีจํานวนลูกค้าต้องการรับประทานเป็นจํานวนมาก ใช้ระยะเวลาในการฝึกประมาณ 6 เดือน คาดว่าภายในปี 2566 จะพัฒนาเชฟอาหารฮาลาลที่ผ่านการฝึกอบรมได้จํานวน 1,600 คน
3)การค้นหาวัตถุดิบ ที่เป็นอัตลักษณ์เฉพาะมาพัฒนาเป็นเมนูอาหาร เพื่อสร้างมูลค่าของวัตถุดิบทางอาหารในพื้นที่จังหวัดชายแดนภาคใต้ให้เป็นที่รู้จักของประชาชนทั่วไปทั้งในประเทศและต่างประเทศ
สําหรับระยะต่อไป ศอ.บต. และเชฟชุมพล พร้อมด้วยส่วนราชการที่เกี่ยวข้อง จะผลักดันต้นแบบโรงงานผลิตอาหาร และโรงงานเเช่เเข็งที่มีมาตรฐานอาหารสากลและมาตรฐานฮาลาล รวมถึงการพัฒนา Kios สินค้าและอาหารต่าง ๆ ไปวางจําหน่าย ณ ประเทศโลกมุสลิม การทํางานส่วนนี้ จะได้นําศักยภาพของนักเรียนไทยที่เดินทางไปเรียนต่อยังโลกมุสลิม เช่นประเทศซาอุดิอาระเบีย อียิปต์ กาตาร์ จอร์แดนและอื่น ๆ เพื่อให้เป็นไปตามยุทธศาสตร์เมืองแห่งอาหารฮาลาลจังหวัดชายแดนใต้
“การดําเนินการทั้งหมดข้างต้น ทางศอ.บต.จะจัดทําแผนปฏิบัติการโดยละเอียด และนําเสนอต่อนายกรัฐมนตรี อีกครั้งในวันที่ 7 ธันวาคม 65 ในการแถลงผลงานของคณะกรรมการยุทธศาสตร์การพัฒนาจังหวัดชายแดนภาคใต้ประจําปี 2565 ที่ทําเนียบรัฐบาล” นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลจริงจัง ระงับการเผยแพร่ข้อมูลเท็จผ่านระบบคอมพิวเตอร์ ป้องกันการฉ้อโกงผ่านระบบออนไลน์ และการสร้างความเข้าใจผิดให้กับประชาชน
วันเสาร์ที่ 26 พฤศจิกายน 2565
โฆษกรัฐบาลเผย รัฐบาลจริงจัง ระงับการเผยแพร่ข้อมูลเท็จผ่านระบบคอมพิวเตอร์ ป้องกันการฉ้อโกงผ่านระบบออนไลน์ และการสร้างความเข้าใจผิดให้กับประชาชน
โฆษกรัฐบาลเผย รัฐบาลจริงจัง ระงับการเผยแพร่ข้อมูลเท็จผ่านระบบคอมพิวเตอร์ ป้องกันการฉ้อโกงผ่านระบบออนไลน์ และการสร้างความเข้าใจผิดให้กับประชาชน
วันที่ 26 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงความคืบหน้าการดําเนินการเพื่อป้องกันและระงับการเผยแพร่ข้อมูลอันเป็นเท็จผ่านระบบคอมพิวเตอร์ ตามข้อสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงโหม ที่กําชับให้หน่วยงานที่เกี่ยวข้องบูรณาการความร่วมมือและเร่งดําเนินการปราบปรามภัยออนไลน์ทุกรูปแบบอย่างจริงจังและเข้มงวด เพื่อป้องกันไม่ให้ประชาชนตกเป็นเหยื่อของการฉ้อโกงผ่านระบบออนไลน์ รวมถึงการสร้างความเข้าใจผิดอันเกิดจากการเผยแพร่ข้อมูลเท็จ
โฆษกประจําสํานักนายกรัฐมนตรี กล่าวว่า กระทรวงดิจิทัลเพื่อเศรษฐกิจและสังคมขานรับนโยบายนายกรัฐมนตรี ร่วมกับ 36 หน่วยงานที่เกี่ยวข้อง หาแนวทางในการคุ้มครอง เยียวยาความเสียหายแก่ประชาชน และให้ประชาชนรู้เท่าทันการกระทําความผิดผ่านคอมพิวเตอร์และสังคมออนไลน์อย่างมีประสิทธิภาพ โดยในเว็บไซต์ราชกิจจานุเบกษาได้เผยแพร่ประกาศกระทรวงดิจิทัลเพื่อเศรษฐกิจและสังคม เรื่องขั้นตอนการแจ้งเตือน การระงับการทําให้แพร่หลายของข้อมูลคอมพิวเตอร์ และการนําข้อมูลคอมพิวเตอร์ออกจากระบบคอมพิวเตอร์ พ.ศ. 2565 ซึ่งปรับปรุงประกาศฉบับเดิม เมื่อปี 2560 ให้รองรับการเปลี่ยนแปลงทางเทคโนโลยี สอดคล้องกับการใช้งานของประชาชนในยุคปัจจุบันมากยิ่งขึ้น รวมทั้งสร้างหลักประกันแก่ผู้ให้บริการ สื่อสังคมออนไลน์ ที่ไม่เกี่ยวข้องกับเนื้อหาที่ผิดกฎหมาย พร้อมทั้งระบุการปฏิบัติของผู้ให้บริการสื่อสังคมออนไลน์ ซึ่งจะต้องจัดทําแบบฟอร์มข้อเรื่องร้องเรียน (Complaint Form) เพื่อเป็นช่องทางให้ประชาชนทั่วไป สามารถแจ้งเนื้อหาที่เป็นความผิด ทั้งข้อมูลเท็จ บิดเบือน ปลอมแปลง กระทบต่อความมั่นคง และเมื่อได้รับแจ้งแล้ว ให้ระงับหรือนําเนื้อหาที่ผิดกฎหมายออกจากระบบภายในระยะเวลาที่กําหนด
“นายกรัฐมนตรี ห่วงใยประชาชนที่อาจจะตกเป็นเหยื่อภัยออนไลน์ ซึ่งในปัจจุบัน การกระทําความผิดเนื่องจากการเผยแพร่ข้อมูลอันเป็นเท็จ การฉ้อโกงผ่านระบบออนไลน์ รวมถึงการสร้างความเข้าใจผิดให้กับประชาชนผ่านระบบคอมพิวเตอร์เกิดขึ้นอย่างต่อเนื่อง และมีประชาชนจํานวนมาก ได้รับความเสียหาย จากข้อมูลอันเป็นเท็จในระบบคอมพิวเตอร์ นายกรัฐมนตรี จึงสั่งการไปยังทุกฝ่ายที่เกี่ยวข้อง ให้ดําเนินงานตามแนวนโยบายของรัฐบาลอย่างเคร่งครัด ในเรื่องการจัดการการนําเข้าข้อมูลอันเป็นเท็จสู่ระบบคอมพิวเตอร์อย่างจริงจัง เพื่อสร้างความมั่นใจให้กับประชาชน รวมถึงความปลอดภัยต่อชีวิต และทรัพย์สินของประชาชนด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-เปิดนโยบายปลัดกระทรวงอุตสาหกรรม "ปฏิรูปหน่วยงาน ปั้นอุตสาหกรรมยุคใหม่ ใส่ใจประชาชน"
วันเสาร์ที่ 26 พฤศจิกายน 2565
เปิดนโยบายปลัดกระทรวงอุตสาหกรรม "ปฏิรูปหน่วยงาน ปั้นอุตสาหกรรมยุคใหม่ ใส่ใจประชาชน"
เปิดนโยบายปลัดกระทรวงอุตสาหกรรม  "ปฏิรูปหน่วยงาน ปั้นอุตสาหกรรมยุคใหม่ ใส่ใจประชาชน"
รัฐบาลไทย-ข่าวทำเนียบรัฐบาล-รัฐบาลชี้ผลสำเร็จมาตรการกระตุ้นเศรษฐกิจภาครัฐ.   -บูมท่องเที่ยว ดันดัชนีเชื่อมั่นSME โตต่อเนื่อง3เดือน พร้อมย้ำข่าวดีโครงการสินเชื่อดอกเบี้ยต่ำธุรกิจโรงแรม.-  ธุรกิจเกี่ยวเนื่อง
วันเสาร์ที่ 26 พฤศจิกายน 2565
รัฐบาลชี้ผลสําเร็จมาตรการกระตุ้นเศรษฐกิจภาครัฐ.   -บูมท่องเที่ยว ดันดัชนีเชื่อมั่นSME โตต่อเนื่อง3เดือน พร้อมย้ําข่าวดีโครงการสินเชื่อดอกเบี้ยต่ําธุรกิจโรงแรม.-  ธุรกิจเกี่ยวเนื่อง
รัฐบาลชี้ผลสําเร็จมาตรการกระตุ้นเศรษฐกิจภาครัฐ.   -บูมท่องเที่ยว ดันดัชนีเชื่อมั่นSME โตต่อเนื่อง3เดือน พร้อมย้ําข่าวดีโครงการสินเชื่อดอกเบี้ยต่ําธุรกิจโรงแรม.-  ธุรกิจเกี่ยวเนื่อง
วันที่ 26 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ดัชนีความเชื่อมั่นผู้ประกอบการ SME (SMESI) เดือนตุลาคม 2565 ปรับตัวเพิ่มขึ้นต่อเนื่องเป็นเดือนที่ 3 อยู่ที่ระดับ 53.1 โดยที่เดือนกันยายน และสิงหาคม 2565 มีค่าดัชนีอยู่ที่ 52.9 และ 51.2 ตามลําดับ โดยที่ดัชนีความเชื่อมั่นผู้ประกอบการ SME (SMESI) เดือนตุลาคม 2565 มีปัจจัยบวกมาจากการขยายตัวต่อเนื่องของภาคการท่องเที่ยวและธุรกิจที่เกี่ยวเนื่องเป็นสําคัญ อีกทั้งราคาน้ํามันและราคาวัตถุดิบมีแนวโน้มปรับตัวลดลง ส่งผลดีต่อกําไรของภาคธุรกิจ
น.ส.ทิพานัน กล่าวว่า จากธุรกิจการท่องเที่ยวที่ขยายตัวดีทําให้ธุรกิจที่เกี่ยวเนื่อง ความต้องการสินค้าที่เพิ่มขึ้นของนักท่องเที่ยว โดยเฉพาะหมวดเสื้อผ้าและสิ่งทอที่รับตัดเสื้อผ้าออกงาน สกรีนเสื้อ ทําเสื้อทีม ได้อานิสงส์จากการจัดกิจกรรมกระตุ้นเศรษฐกิจในพื้นที่ รวมไปถึงของที่ระลึกที่เป็นที่นิยมของกลุ่มนักท่องเที่ยวต่างชาติ ส่งผลทําให้ภาคธุรกิจขยายตัว ภาคการบริการและภาคการผลิต ปรับตัวเพิ่มขึ้น อยู่ที่ระดับ 55.7 และ 51.3 ตามลําดับ และด้วยช่วงไตรมาสสุดท้ายเป็นช่วง high season ของการท่องเที่ยวและเทศกาลวันหยุดยาว ทางสํานักงานส่งเสริมวิสาหกิจขนาดกลางและขนาดย่อม (สสว.) จึงคาดการณ์ดัชนีความเชื่อมั่น 3 เดือนข้างหน้าเพิ่มขึ้นในระดับ 53.7 โดยที่ทุกภาคธุรกิจยังมีความความเชื่อมั่นเกินค่าฐาน 50 เพราะผู้ประกอบการส่วนใหญ่ยังเชื่อมั่นต่อธุรกิจในอนาคต
“ด้วยแนวคิดและนโยบาย “ไม่ทิ้งใครไว้ข้างหลัง” ที่รัฐบาล พล.อ.ประยุทธ์ จันทร์โอชา นายกรัฐมนตรี ประสบความสําเร็จอย่างเป็นรูปธรรมจึงเดินหน้าส่งเสริมผู้ประกอบการขนาดกลางและขนาดย่อมอย่างจริงจัง ทําให้ได้รับการยอมรับว่าค่าดัชนีความเชื่อมั่นผู้ประกอบการ SME ที่เพิ่มขึ้นในรอบ 3 เดือนที่ผ่านมาเป็นผลมาจากโครงการกระตุ้นการใช้จ่าย “คนละครึ่ง” ส่งผลดีต่อกําลังซื้อที่เพิ่มขึ้น ช่วยเพิ่มรายได้ของผู้ประกอบการ SME ได้จริง และเนื่องจากภาคการท่องเที่ยวจะเป็นแม่เหล็กตัวดึงดูดรายได้เข้าประเทศและจะกระจายรายได้ไปยังภาคธุรกิจอื่นๆ ล่าสุดรัฐบาลจึงส่งเสริมสินเชื่อดอกเบี้ยต่ําให้ผู้ประกอบการ SME ธุรกิจโรงแรมและสาขาธุรกิจที่เกี่ยวเนื่อง (Supply Chain) ของโรงแรม ได้แก่ ธุรกิจที่ผลิตสินค้าและบริการให้กับธุรกิจโรงแรม (เช่น ร้านซักรีด) ธุรกิจติดตั้งระบบไฟฟ้า/ระบบปรับอากาศ ธุรกิจจัดเลี้ยง (catering) โดยมีการปรับหลักเกณฑ์เงื่อนไขให้สามารถเข้าถึงแหล่งเงินทุนได้อย่างทั่วถึงและต่อเนื่องมากขึ้น” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยเตรียมดันกฎหมายส่งเสริมปศุสัตว์ หวังยกระดับเกษตรกรให้มีความมั่นคง ชี้จัดแข่ง-ถ่ายผ่านออนไลน์
วันเสาร์ที่ 26 พฤศจิกายน 2565
รัฐมนตรีว่าการกระทรวงยุติธรรม เผยเตรียมดันกฎหมายส่งเสริมปศุสัตว์ หวังยกระดับเกษตรกรให้มีความมั่นคง ชี้จัดแข่ง-ถ่ายผ่านออนไลน์
รัฐมนตรีว่าการกระทรวงยุติธรรม เผยเตรียมดันกฎหมายส่งเสริมปศุสัตว์ หวังยกระดับเกษตรกรให้มีความมั่นคง ชี้จัดแข่ง-ถ่ายผ่านออนไลน์ เพิ่มมูลค่าสัตว์พื้นเมือง-สร้างคุณค่าทางวัฒนธรรม เก็บภาษีเข้ารัฐ กระตุ้นท่องเที่ยวเหมือนต่างประเทศ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงข้อเสนอแนวทางการส่งเสริมและสนับสนุนกิจกรรมปศุสัตว์ ว่า เพื่อโอกาสในการมีส่วนร่วมทางเศรษฐกิจในประเทศอย่างเป็นธรรม กระทรวงยุติธรรมได้มีการศึกษาข้อมูลกฎหมายประเทศออสเตรเลีย และการรับฟังความคิดเห็นจากหน่วยงานภาครัฐและภาคเอกชน โดยสรุปความเห็นได้ว่า หน่วยงานของรัฐยังไม่ได้ให้ความช่วยเหลือทางด้านวิชาการสําหรับสัตว์พันธุ์พื้นเมืองหรือสัตว์ที่มีคุณค่าทางวัฒนธรรมของประเทศเท่าที่ควร และกฎหมายปัจจุบันมีบทบัญญัติบางประการที่ล้าสมัยและเป็นอุปสรรคต่อการประกอบอาชีพที่เกี่ยวข้องกับการเลี้ยง หรือการจัดกิจกรรมที่เกี่ยวข้องกับสัตว์ ภาคเอกชนบางส่วนประสบปัญหาในการส่งออกสัตว์พื้นเมืองบางประเภทเนื่องจากไม่ได้รับการสนับสนุนจากหน่วยงานภาครัฐในการดําเนินการบางเรื่อง
นายสมศักดิ์ กล่าวว่า จากผลการศึกษาและรับฟังความคิดเห็นดังกล่าว กระทรวงยุติธรรมมีข้อเสนอให้มีการพิจารณาจัดทํากฎหมายโดยมีหลักการ คือ 1. กําหนดให้มีกลไก หลักเกณฑ์ และวิธีการในการสนับสนุนและเพิ่มขีดความสามารถของผู้ประกอบการ 2.กําหนดหลักการที่ชัดเจนในการคุ้มครองพันธุ์สัตว์เพื่อรักษาความเป็นเอกลักษณ์ของสัตว์พันธุ์พื้นเมือง และการคุ้มครองผลประโยชน์ทางเศรษฐกิจให้แก่เจ้าของพันธุ์สัตว์หรือชุมชน 3. กําหนดมาตรการในการส่งเสริมและกํากับดูแลการแข่งขัน การจัดแสดงและกิจกรรมอื่น ๆ ที่มีการใช้สัตว์พันธุ์พื้นเมือง โดยขั้นตอนต่อไปจะเสนอเรื่องเพื่อขอความเห็นชอบจากนายกรัฐมนตรี ก่อนเสนอให้คณะรัฐมนตรีพิจารณาให้ความเห็นชอบในหลักการและมอบหมายให้กระทรวงยุติธรรมดําเนินการร่วมกับหน่วยงานที่เกี่ยวข้องต่อไป
"ประเทศไทยประชาชนส่วนใหญ่ มีอาชีพเกษตรกรรม ทําไร่ ทํานา เลี้ยงสัตว์ ดังนั้น ผมจึงมีความสนใจเป็นพิเศษ ในการเลี้ยงสัตว์เศรษฐกิจ ผมได้เคยเห็น ที่ประเทศอังกฤษ มีม้าตัวเมียชนะมาทุกรางวัล ชื่อ Havre de Grace ประมูลขายได้ 10 ล้านดอลลาร์ ต่อมามีลูกชื่อ Heavenly Gracre ก็แข่งชนะได้หลายรายการ ลูกตัวที่สองชื่อ Graceful princess ก็ยังชนะได้อีก จะเห็นได้ว่าจากม้าธรรมดา แข่งขันจนมีชื่อเสียงก็จะเพิ่มมูลค่าได้หรืออย่างประเทศสเปน ที่โด่งดังเรื่องวัวกระทิง ที่จัดเป็นงานระดับโลก มีนักท่องเที่ยวไปชมมากมาย เพิ่มรายได้ให้กับประเทศ ซึ่งในบ้านเรามีทั้ง วัวชน ไก่ชน ควาย ม้า หากเราพัฒนากฎหมายปศุสัตว์ ที่จะให้มีการแข่งขันกีฬา รวมทั้งถ่ายทอดผ่านออนไลน์ ทําให้ถูกต้อง มีกฎหมายรับรอง จะช่วยเพิ่มมูลค่าให้ปศุสัตว์ ทั้งเกษตรกรผู้เลี้ยง คนจัดการแข่งขัน ผู้ขายอุปกรณ์ อาหารสัตว์ และยังเพิ่มรายได้จากการท่องเที่ยวด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.เฮ้ง ส่ง ที่ปรึกษา นำทีม 5 เสือแรงงาน ลุยฝึกช่างชุมชน สร้างอาชีพ ฟื้นเศรษฐกิจฐานรากเข้มแข็ง
วันจันทร์ที่ 21 พฤศจิกายน 2565
รมว.เฮ้ง ส่ง ที่ปรึกษา นําทีม 5 เสือแรงงาน ลุยฝึกช่างชุมชน สร้างอาชีพ ฟื้นเศรษฐกิจฐานรากเข้มแข็ง
รมว.เฮ้ง ส่ง ที่ปรึกษา นําทีม 5 เสือแรงงาน ลุยฝึกช่างชุมชน สร้างอาชีพ ฟื้นเศรษฐกิจฐานรากเข้มแข็ง
วันที่21พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดฝึกอบรมอาชีพตามโครงการแก้ไขปัญหาความเดือดร้อนด้านอาชีพกิจกรรมพัฒนาทักษะฝีมือกลุ่มอาชีพช่างชุมชนสาขาช่างปูกระเบื้องภายใต้โครงการพัฒนาและเสริมสร้างความเข้มแข็งของเศรษฐกิจฐานรากปี2565รุ่นที่5โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีกํานันผู้ใหญ่บ้านและองค์กรปกครองส่วนท้องถิ่นในพื้นที่ร่วมให้การต้อนรับณสํานักสงฆ์ยอดคีรีศรีวนารามหมู่ที่4ต.ห้วยท่าช้างอ.เขาย้อยจ.เพชรบุรี
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการพัฒนาทักษะอาชีพให้แก่แรงงานนอกระบบและแรงงานคืนถิ่นเพื่อให้สามารถประกอบอาชีพที่เหมาะสมต่อความต้องการของชุมชนเพื่อต่อยอดอาชีพและยกระดับรายได้ให้สูงขึ้นและขับเคลื่อนเศรษฐกิจฐานราก
นางธิวัลรัตน์กล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันลงพื้นที่มาเยี่ยมเยียนให้กําลังใจกับทุกท่านที่มาร่วมฝึกอบรมซึ่งกระทรวงแรงงานโดยสํานักงานแรงงานจังหวัดเพชรบุรีได้ดําเนินการสํารวจความต้องการของประชาชนที่ได้รับความเดือดร้อนด้านอาชีพและผู้ที่ได้รับผลกระทบจากภาวะวิกฤตเศรษฐกิจในพื้นที่จังหวัดเพชรบุรีเพื่อดําเนินโครงการแก้ไขปัญหาความเดือดร้อนด้านอาชีพภายใต้‘โครงการพัฒนาและเสริมสร้างความเข้มแข็งของเศรษฐกิจฐานรากปี2565’เพื่อช่วยเหลือประชาชนให้สามารถพึ่งพาตนเองต่อยอดอาชีพเดิมรองรับการประกอบอาชีพใหม่ในอนาคตอีกทั้งยังสามารถช่วยเหลือกันในชุมชนท้องถิ่นได้และสิ่งสาธารณประโยชน์ก็จะได้รับการดูแลบํารุงรักษาให้สามารถใช้ประโยชน์ได้อย่างยั่งยืนโดยมีประชาชนในพื้นที่ได้รับประโยชน์จํานวนทั้งสิ้น3,170คน
“ขอให้ทุกท่านที่เข้ารับการฝึกอบรมได้ตั้งใจเก็บเกี่ยวความรู้ประสบการณ์จากการฝึกอบรมไปใช้ประโยชน์เพื่อการสร้างงานสร้างรายได้รวมทั้งยกระดับทักษะฝีมือให้ชาวบ้านในชุมชนได้มีศักยภาพสามารถมีส่วนร่วมกิจกรรมทางเศรษฐกิจเพื่อขับเคลื่อนเศรษฐกิจฐานรากของชุมชนได้และการสร้างอาชีพสร้างรายได้เพื่อให้ตรงตามความต้องการของประชาชนในพื้นที่อีกด้วย”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
21พฤศจิกายน2565
รัฐบาลไทย-ข่าวทำเนียบรัฐบาล-รมว.สุชาติ จับมือ มูลนิธิยังมีเรา กองทัพเรือ ส่งมอบพระบรมสาทิสลักษณ์ ‘สตรีทอาร์ต คิงภูมิพล’ จ.ชลบุรี
วันอาทิตย์ที่ 20 พฤศจิกายน 2565
รมว.สุชาติ จับมือ มูลนิธิยังมีเรา กองทัพเรือ ส่งมอบพระบรมสาทิสลักษณ์ ‘สตรีทอาร์ต คิงภูมิพล’ จ.ชลบุรี
รมว.สุชาติ จับมือ มูลนิธิยังมีเรา กองทัพเรือ ส่งมอบพระบรมสาทิสลักษณ์ ‘สตรีทอาร์ต คิงภูมิพล’ จ.ชลบุรี
วันที่20พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานเป็นประธานกิจกรรมส่งมอบพระบรมสาทิสลักษณ์โครงการสตรีทอาร์ตคิงภูมิพลศิลปะแห่งรักและศรัทธามหาราชาภูมิพลโดยมีพล.ร.อ.เชิงชายชมเชิงแพทย์ผู้บัญชาการทหารเรือนายธวัชชัยศรีทองผู้ว่าราชการจังหวัดชลบุรีนายชยธรธนวรเจตประธานมูลนิธิยังมีเราผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดชลบุรีและผู้แทนหน่วยงานที่เกี่ยวข้องร่วมให้การต้อนรับณบริเวณอาคารแบดมินตันกองเรือยุทธการอ.สัตหีบจ.ชลบุรี
นายสุชาติกล่าวว่าตามที่กระทรวงแรงงานได้ร่วมกับสถานีโทรทัศน์ท็อปนิวส์มูลนิธิยังมีเราโครงการStreet Art King Bhumibolของทีมวาดพระบรมสาทิสลักษณ์ในหลวงรัชกาลที่9โดยมีครูอะไหล่เป็นหัวหน้าทีมวาดนั้นเพื่อร่วมกันผลักดันความฝันที่อยากจะเห็นภาพพระบรมสาทิสลักษณ์ในหลวงรัชกาลที่9ให้เกิดขึ้นทั่วประเทศและกระทรวงแรงงานได้ความสําคัญกับโครงการดังกล่าวที่แสดงออกถึงความจงรักภักดีสํานึกในพระมหากรุณาธิคุณต่อสถาบันพระมหากษัตริย์รวมทั้งสร้างความสมัครสมานสามัคคีให้เป็นอันหนึ่งอันเดียวกันของคนไทยทั้งชาติ
นายสุชาติกล่าวต่อว่าสําหรับที่จังหวัดชลบุรีในส่วนของกระทรวงแรงงานผมได้ให้สถาบันพัฒนาฝีมือแรงงาน3ชลบุรีได้เข้ามาสนับสนุนเตรียมความพร้อมของผนังกําแพงกับกองเรือยุทธการโดยเปิดฝึกอบรมโครงการ“สตรีทอาร์ตคิงภูมิพล”หลักสูตรสาขาช่างสีอาคารระหว่างวันที่8 -12พฤศจิกายน2565ที่ผ่านมาให้กับอาสาสมัครแรงงานชาวบ้านและทหารที่กองเรือยุทธการเพื่อให้มีความรู้เกี่ยวกับการทาสีผนังอาคารทักษะการโป๊วกําแพงการซ่อมแซมรอยร้าวบางส่วนก่อนที่ลงสีรองพื้นทาสีจริงและเก็บรายละเอียดที่พื้นผนังกําแพงเพื่อเตรียมความพร้อมก่อนสําหรับให้ศิลปินได้รังสรรค์ผลงานวาดพระบรมสาทิสลักษณ์จนแล้วเสร็จและได้ส่งมอบร่วมกันในวันนี้
“กระทรวงแรงงานขอขอบคุณมูลนิธิยังมีเราสถานีข่าวท็อปส์นิวส์ทีมงานสตรีทอาร์ตคิงภูมิพลกองเรือยุทธการกองทัพเรือผู้ว่าราชการจังหวัดชลบุรีอาสาสมัครแรงงานและทุกหน่วยงานที่เกี่ยวข้องที่สําคัญขอชื่นชมศิลปินทุกท่านที่ได้รังสรรค์ผลงานจนทําให้กิจกรรมในครั้งนี้ประสบความสําเร็จลุล่วงด้วยดีซึ่งเป็นกิจกรรมที่ได้แสดงออกถึงความจงรักภักดีและสํานึกในพระมหากรุณาธิคุณต่อสถาบันพระมหากษัตริย์และพระบรมวงศานุวงษ์ตลอดจนการสร้างจิตสํานึกให้คนไทยรู้จักการให้แบ่งปันมีความเสียสละมีเมตตาต่อผู้อื่นและทํางานโดยไม่หวังผลตอบแทน”นายสุชาติกล่าวท้ายสุด
สําหรับโครงการสตรีทอาร์ตคิงภูมิพลศิลปะแห่งรักและศรัทธามหาราชาภูมิพลปัจจุบันได้ดําเนินการไปแล้ว15จังหวัดที่เหลืออีก62จังหวัดจะทยอยดําเนินการให้ครบทุกจังหวัดทั่วประเทศต่อไป
+++++++++++++++++++
กองเผยแพร่และประชาสัมพันธ์
20พฤศจิกายน2565
รัฐบาลไทย-ข่าวทำเนียบรัฐบาล-รองนายกฯ อนุทิน ห่วงใยประชาชนจากแนวโน้มผู้ป่วยโควิด19 ทั่วโลกเพิ่มขึ้นในช่วงฤดูหนาว แนะกลุ่ม 608 เข้ารับวัคซีนสร้างภูมิคุ้มกัน
วันจันทร์ที่ 21 พฤศจิกายน 2565
รองนายกฯ อนุทิน ห่วงใยประชาชนจากแนวโน้มผู้ป่วยโควิด19 ทั่วโลกเพิ่มขึ้นในช่วงฤดูหนาว แนะกลุ่ม 608 เข้ารับวัคซีนสร้างภูมิคุ้มกัน
รองนายกฯ อนุทิน ห่วงใยประชาชนจากแนวโน้มผู้ป่วยโควิด19 ทั่วโลกเพิ่มขึ้นในช่วงฤดูหนาว แนะกลุ่ม 608 เข้ารับวัคซีนสร้างภูมิคุ้มกัน สถาบันสุขภาพเด็กแห่งชาติบริการวัคซีนเด็ก 6เดือน-18ปี จันทร์-ศุกร์ กรมควบคุมโรคเผยสถานการณ์รอบสัปดาห์ 13-19 พ.ย.
วันที่ 21 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข มีความห่วงใยประชาชนจากแนวโน้มจํานวนผู้ป่วยโควิด19 ที่เพิ่มขึ้นในหลายประเทศเนื่องด้วยขณะนี้เป็นฤดูหนาวที่เอื้อต่อการแพร่เชื้อไวรัส ประกอบกับทั่วโลกมีการผ่อนคลายมาตรการป้องกันโรค ขณะที่ไทยก็ได้เปิดประเทศรับนักท่องเที่ยวซึ่งมีผู้เดินทางมาจากทั่วโลก
ดังนี้ การดูแลป้องกันตนเองเช่นสมหน้ากากอนามัยเมื่ออยู่ในที่แออัด การล้างมือด้วยเจลแอลกอฮอล์ ตลอดจนการสร้างภูมิคุ้มกันโดยการรับวัคซีนจึงมีความจําเป็นสําหรับประชาชนทุกกลุ่ม โดยเฉพาะกลุ่ม 608 ซึ่งมีความเสี่ยงสูง ต้องเข้ารับวัคซีนตามเกณฑ์และเข็มกระตุ้นเมื่อครบระยะเวลา เพื่อลดอาการป่วยหนักหรือเสียชีวิต โดยประชาชนสามารถติดต่อเข้ารับวัคซีนสถานพยายาลใกล้บ้าน ซึ่งปัจจุบันกระทรวงสาธารณสุขกระจายวัคซีนสําหรับประชาชนทุกกลุ่มไปยังสถานพยาบาลทั่วประเทศและเพียงพอกับความต้องการ
“แม้สถานการณ์แพร่ระบาด หรือการมีจํานวนผู้ป่วยหนักในไทยไม่ได้อยู่ในระดับสูงหรือน่ากังวล แต่ฤดูหนาวจะเป็นช่วงที่ไวรัสมีการแพร่กระจายรวดเร็วและตอนนี้หลายประเทศที่อากาศหนาวจัดก็มีผู้ป่วยมากขึ้น รองนายกรัฐมนตรีและรมว.สาธารณสุขจึงมีความห่วงใย และขอให้ประชาชนเข้ารับวัคซีน ซึ่งกระทรวงสาธารณสุขได้กระจายวัคซีนสําหรับทุกกลุ่มไปยังสถานพยาบาลพร้อมบริการให้ประชาชนทั่วประเทศ” น.ส.ไตรศุลี กล่าว
น.ส.ไตรศุลี กล่าวว่า กรมควบคุมโรคได้รายงานสถานการณ์โควิด19 ในรอบสัปดาห์ ช่วงวันที่ 13-19 พ.ย. 65 ผู้ติดเชื้อรายใหม่รักษาตัวในโรงพยาบาล 3,957 คน เฉลี่ยวันละ 565 คน เทียบกับช่วงสัปดาห์ก่อนหน้า (6-12 พ.ย. 65) มีผู้ติดเชื้อ ผู้ติดเชื้อรายใหม่ 3,166 คน เฉลี่ยวันละ 452 คน ทําให้ผู้ป่วยสะสมตั้งแต่วันที่ 1 ม.ค. 65 ถึงปัจจุบันอยู่ที่ 2,478,895 คน
ในส่วนของผู้เสียชีวิตรายใหม่มี 69 คน เฉลี่ยวันละ 9 คน เทียบกับสัปดาห์ก่อนหน้าที่เสียชีวิตรวม 42 คน เฉลี่ยวันละ 6 คน ทําให้ยอดผู้เสียชีวิตสะสมตั้งแต่วันที่ 1 ม.ค. 65 ถึงปัจจุบันอยู่ที่ 11,408 คน ขณะที่ยอดผู้ป่วยปอดอักเสบ 432 คน และต้องใส่เครื่องช่วยหายใจ 252 คน
ส่วนจํานวนการให้วัคซีน ณ วันที่ 19 พ.ย. 65 มีการให้วัคซีนสะสม 143,059,913โดส เพิ่มขึ้น 3,785โดส เป็นวัคซีนเข็มที่ 1 จํานวน 57,072,889 โดส เพิ่มขึ้น 515 โดส เข็มที่ 2 จํานวน 53,557,785โดสเพิ่มขึ้น 410โดส และตั้งแต่เข็มที่3 ขึ้นไป 32,429,239 โดส เพิ่มขึ้น 2,860 โดส
ทั้งนี้ สถาบันสุขภาพเด็กแห่งชาติมหาราชินี กรมการแพทย์ เปิดให้บริการฉีดวัคซีนโควิด 19 อายุ 6 เดือน - 18 ปี ในวันจันทร์-พฤหัสบดี ช่วงบ่าย และวันศุกร์เปิดให้บริการช่วงเช้า-บ่าย (ที่ไม่ตรงกับวันหยุดนักขัตฤกษ์) โดยพ่อแม่ ผู้ปกครองที่ประสงค์จะพาบุตรหลานเข้ารับวัคซีนสามารถลงทะเบียนได้ที่ https://rebrand.ly/school-vaccine หรือ โทรสอบถามเพิ่มเติม โทร. 1415
รัฐบาลไทย-ข่าวทำเนียบรัฐบาล-รัฐบาลจุดพลุ BCG  เวทีเอเปค ม. หอการค้าคาด การลงทุนตามมามากกว่า 6 แสนล้านบาท
วันจันทร์ที่ 21 พฤศจิกายน 2565
รัฐบาลจุดพลุ BCG  เวทีเอเปค ม. หอการค้าคาด การลงทุนตามมามากกว่า 6 แสนล้านบาท
รัฐบาลจุดพลุ BCG  เวทีเอเปค ม. หอการค้าคาด การลงทุนตามมามากกว่า 6 แสนล้านบาท
วันที่ 21 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากการที่ประเทศไทยได้ผลักดันให้เกิดการรับรอง “เป้าหมายกรุงเทพฯ” ว่าด้วยเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bangkok Goals on BCG Model) ในการประชุมผู้นําเขตเศรษฐกิจเอเปค ค.ศ. 2022 ได้สําเร็จ ซึ่งเป็นเป้าหมายสําคัญสูงสุดของการเป็นเจ้าภาพเอเปคของไทยในปีนี้ ถือเป็นกรอบการดําเนินการกําหนดเป้าหมายร่วมกันเพื่อให้ภูมิภาคเอเซีย-แปซิฟิก เจริญเติบโตอย่างเข้มแข็ง สมดุล มั่นคง และยั่งยืน โดยผ่านความร่วมมือ 4 ด้าน คือ 1) การจัดการผลกระทบของการเปลี่ยนแปลงสภาพภูมิอากาศและการไปสู่ความเป็นกลางทางคาร์บอนและการปล่อยก๊าซเรือนกระจกเป็นศูนย์ 2) การส่งเสริมการค้าและการลงทุนที่ยั่งยืนและครอบคลุม 3) การอนุรักษ์บริหารจัดการและการใช้ทรัพยากรธรรมชาติและสิ่งแวดล้อมอย่างยังยืน และ4) การบริหารจัดการขยะอย่างมีประสิทธิภาพและยั่งยืน
ขณะเดียวกัน ผลจากการจัดประชุมเอเปคครั้งนี้ ยังเป็นโอกาสแสดงศักยภาพของประเทศในการขับเคลื่อนเศรษฐกิจ BCG และสร้างความตื่นตัวแก่คนในสังคมถึงทิศทางการเดินหน้าของประเทศ ในส่วนของภาคเอกชนได้มีการขยายการลงทุนใน BCG ไปแล้ว ทั้งภาคการเกษตร อุตสาหกรรม และบริการ อาทิ การลดการปล่อยก๊าซเรือนกระจกผ่านการใช้นวัตกรรม การใช้พลังงานสะอาด การแปรรูปสินค้าเกษตรเป็นสินค้ามูลค่าสูง อาทิ อาหารเพื่อสุขภาพ ยาสมุนไพร เครื่องสําอางพลังงาน เป็นต้น ความสําเร็จดังกล่าว บางส่วนได้นํามาเผยแพร่ในงานประชุมเอเปค ซึ่งเป็นการสร้างความมั่นใจและดึงดูดนักลงทุนต่างชาติให้มาลงทุนในประเทศไทยโดยเฉพาะอย่างยิ่งในสาขาที่เกี่ยวข้องกับ BCG ควบคู่ไปกับมาตรการส่งเสริมการลงทุนในพื้นที่เขตพัฒนาเศรษฐกิจ EEC
รองโฆษกประจําสํานักนายกรัฐมนตรี กล่าวต่อว่า ภาคเอกชนชื่นชมและพอใจกับความสําเร็จในการผลักดัน BCG ของรัฐบาล และรัฐบาลก็พร้อมที่จะรับฟังความเห็นและข้อเสนอแนะจากทุกภาคส่วนในการเดินหน้าต่อไปให้เกิดผลสําเร็จอย่างกว้างวาง ทั้งนี้ มีการประเมินจาก ศูนย์ศึกษาการค้าระหว่างประเทศ มหาวิทยาลัยหอการค้าไทยว่า ผลจากการประชุมเอเปคจะกระตุ้นเศรษฐกิจไทยขยายตัว โดยเฉพาะการลงทุนที่จะเกิดขึ้นตามมา ภายใต้นโยบาย BCG มากกว่า 6 แสนล้านบาท ครอบคลุมทุกกิจกรรมการผลิต เช่น เกษตรกรรม อุตสาหกรรม ป่าไม้ ปศุสัตว์ เหมืองแร่ ก๊าซธรรมชาติ ขนส่ง บริการธุรกิจ ค้าส่งค้าปลีก โรงแรมที่พัก เป็นต้น
“รัฐบาลมุ่งมั่นผลักดันความร่วมมือผ่านโมเดลเศรษฐกิจ BCG ให้เกิดผลอย่างเป็นรูปธรรมทั้งในประเทศและในกลุ่มเอเปค สําหรับการขับเคลื่อนภายในประเทศ รัฐบาลมีคณะกรรมการบริหารการพัฒนาเศรษฐกิจชีวภาพเศรษฐกิจ-หมุนเวียน-เศรษฐกิจสีเขียว นายกรัฐมนตรีเป็นประธาน ทําหน้าที่กําหนดแนวทางและยุทธศาสตร์การขับเคลื่อน BCG และติดตามความก้าวหน้าของการดําเนินงานต่าง ๆ พร้อมพิจารณาข้อเสนอแนะจากภาพส่วนต่าง ๆ เพื่อให้ BCG นําไปสู่การเติบโตทางเศรษฐกิจที่ยั่งยืนและครอบคลุมอย่างแท้จริง” นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัด พม. ให้กำลังใจไรเดอร์พิการทำงานหาเลี้ยงตนเอง วอนสังคมให้โอกาส ไม่บูลลี่ทางสังคม
วันจันทร์ที่ 21 พฤศจิกายน 2565
ปลัด พม. ให้กําลังใจไรเดอร์พิการทํางานหาเลี้ยงตนเอง วอนสังคมให้โอกาส ไม่บูลลี่ทางสังคม
ปลัด พม. ให้กําลังใจไรเดอร์พิการทํางานหาเลี้ยงตนเอง วอนสังคมให้โอกาส ไม่บูลลี่ทางสังคม
เมื่อวันที่ 19 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณี ชายคนหนึ่งได้สั่งอาหารและให้ไรเดอร์มาส่งที่หน้าห้องพักบนตึกแห่งหนึ่ง ซึ่งทางแอปพลิเคชั่นสั่งอาหารได้ระบุชัดว่า ไรเดอร์ดังกล่าวเป็นคนพิการทางการเคลื่อนไหว และไรเดอร์ได้แจ้งอีกว่าเป็นคนพิการทางการเคลื่อนไหว ไม่สามารถขึ้นไปบนตึกได้ ขอให้ลูกค้าลงมารับอาหาร ทําให้เป็นเหตุให้ลูกค้าเกิดความไม่พอใจและนําไรเดอร์ดังกล่าวมาประจานผ่านสื่อโซเชียล
ทั้งนี้ ตนขอชื่นชมไรเดอร์ดังกล่าวที่มีความตั้งใจทํามาหากิน ประกอบอาชีพสุจริตหาเลี้ยงตนเอง โดยไม่เป็นภาระพึ่งพิงใคร ซึ่งเป็นหนึ่งพลังสําคัญของสังคม จึงขอให้สังคมได้ให้โอกาสกับคนพิการ ช่วยกันสนับสนุนและเป็นกําลังใจให้คนพิการได้ประกอบอาชีพหาเลี้ยงตัวเองและครอบครัว
นายอนุกูล กล่าวเพิ่มเติมว่า การทํางานของคนพิการ อาจพบอุปสรรคต่างๆ แม้กระทั่งเรื่องของการบูลลี่ในสังคม เราพบว่าปัญหาส่วนใหญ่เกิดจากทัศนคติและความรู้ความเข้าใจเกี่ยวกับคนพิการ นับเป็นเรื่องที่สําคัญมาก ซึ่งเราต้องทําความเข้าใจว่าคนพิการเป็นทรัพยากรที่มีศักยภาพเท่าเทียมกับคนทั่วไป โดยเราเพียงเข้าไปเติมเต็มและอํานวยความสะดวกให้คนพิการสามารถใช้ชีวิตได้อย่างปกติ ซึ่งกระทรวง พม. มีกรมส่งเสริมและพัฒนาคุณภาพชีวิตคนพิการ (พก.) ที่ช่วยสร้างโอกาสและความเสมอภาคทางสังคม ด้วยบริการและสวัสดิการสังคมที่เหมาะสม เพื่อให้คนพิการมีคุณภาพชีวิตที่ดีขึ้น ทั้งนี้ เราต้องช่วยกันสร้างความเข้าใจกับคนในสังคมให้สามารถตระหนักรู้และเข้าใจถึงความสําคัญในการใช้ชีวิตของคนพิการ รวมถึงผู้ด้อยโอกาสทางสังคม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุม คกก.ราชทัณฑ์ รับเป็นห่วงนักโทษกลับมาทำผิดซ้ำ เร่งเดินหน้านิคมอุตสาหกรรมราชทัณฑ์ สร้างโอกาสให้ผู้ต้องขังมีรายได้
วันจันทร์ที่ 21 พฤศจิกายน 2565
รัฐมนตรีว่าการกระทรวงยุติธรรม ประชุม คกก.ราชทัณฑ์ รับเป็นห่วงนักโทษกลับมาทําผิดซ้ํา เร่งเดินหน้านิคมอุตสาหกรรมราชทัณฑ์ สร้างโอกาสให้ผู้ต้องขังมีรายได้
รัฐมนตรีว่าการกระทรวงยุติธรรม ประชุม คกก.ราชทัณฑ์ รับเป็นห่วงนักโทษกลับมาทําผิดซ้ํา เร่งเดินหน้านิคมอุตสาหกรรมราชทัณฑ์ สร้างโอกาสให้ผู้ต้องขังมีรายได้ แนะใช้นักจิตวิทยาบําบัดเตรียมพร้อมก่อนปล่อย พร้อมตั้งเป้าลดแออัดขยายพื้นที่นอนให้ได้ 1.6 ตร.ม.
เมื่อวันที่ 21 พฤศจิกายน 2565 ที่กระทรวงยุติธรรม มีการประชุมคณะกรรมการราชทัณฑ์ ครั้งที่ 3/2565 โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ คณะกรรมการ และผู้ทรงคุณวุฒิเข้าร่วมการประชุม
นายสมศักดิ์ กล่าวว่า ตามข้อสั่งการของนายกรัฐมนตรี เกี่ยวกับการดําเนินการของกรมราชทัณฑ์ ให้มีการปรับปรุงพัฒนาการทํางานให้มีความเหมาะสม ซึ่งตนขอให้คณะกรรมการทุกท่านช่วยกันทํางานอย่างหนัก ในการเดินหน้าทุกโครงการ ขอให้ยึดประโยชน์ของผู้ต้องขัง ตามหลักสิทธิมนุษยชน สิ่งสําคัญเราต้องมุ่งมั่นสร้างนิคมอุตสาหกรรมราชทัณฑ์ให้สําเร็จ เพื่อให้ผู้ต้องขังมีงาน มีอาชีพรองรับ หลังพ้นโทษจะได้มีงานมีรายได้ ไม่กลับมากระทําผิดซ้ําอีก นอกจากนี้ จะยังเป็นการลดความแออัดของผู้ต้องขังภายในเรือนจําด้วย และตนขอให้ทางกรมราชทัณฑ์เดินหน้าเรื่องการลดความแออัดของผู้ต้องขังในเรือนจํา ซึ่งเมื่อตอนที่ตนมารับตําแหน่ง รมว.ยุติธรรม ผู้ต้องขังมีพื้นที่เรือนนอนเฉลี่ยคนละ 0.8 ตร.ม. โดยขณะนี้สามารถขยายได้เป็น 1.2 ตร.ม.แล้ว โดยเราวางเป้าหมายไว้ที่ 1.6 ตร.ม.ต่อคน
"คณะกรรมการในที่ประชุมมีการพูดคุยถึงนักโทษที่กระทําผิดซ้ําจะมีการป้องกันอย่างไรให้มีประสิทธิภาพ ซึ่งที่ประชุมได้เสนอให้มีการใช้นักจิตวิทยา เพื่อทําการประเมินและบําบัด และอีกเรื่องที่สําคัญคือการใช้กําไล EM เพื่อควบคุมติดตามผู้ที่กระทําผิดร้ายแรงภายหลังการปล่อยตัว 10 ปีตามกฎหมาย JSOC ซึ่งแม้ว่ากรมราชทัณฑ์จะต้องดูแลนักโทษที่กระทําผิด แต่เราก็ต้องทําตามหลักสากลและมีความรับผิดชอบต่อสังคม เราต้องมีการประเมินและเตรียมความพร้อมก่อนที่จะปล่อยผู้พ้นโทษออกไปสู่ชุมชน และจากงานที่มากขึ้นหากบุคลากรขอกรมไม่พอ ก็ขอให้เร่งดําเนินการเสนอต่อนายกรัฐมนตรี เพื่อพิจารณาจัดสรรกันต่อไป" นายสมศักดิ์ กล่าว
นายสมศักดิ์ กล่าวอีกว่า กรมราชทัณฑ์ได้กําหนด 6 เสาหลักสู่อนาคตราชทัณฑ์ คือ 1.การขับเคลื่อนโครงการพระราชทาน 2.การปฏิบัติต่อผู้ต้องขังตามมาตรฐานสากล 3.การปรับปรุงระบบทัณฑปฏิบัติให้สอดคล้องกับหลักทัณฑวิทยา 4.การสร้างความโปร่งใสโดยยึดหลักคุณธรรมและธรรมาภิบาล 5. การสร้างขวัญกําลังใจบุคลากรเจ้าหน้าที่ และ 6.การส่งต่อผู้พ้นโทษและลดการกระทําผิดซ้ํา ซึ่งการวางเป้าหมายดังกล่าวไว้ถือเป็นเรื่องที่ดีและขอให้ดําเนินการให้เรียบร้อยตามเป้าหมายที่วางไว้ ซึ่งที่ผ่านมาการทํางานของกรมราชทัณฑ์ถือว่าทําได้ดี ทั้งในเรื่องการลดความแออัดในเรือนจํา การพัฒนาฝึกอาชีพให้กับผู้ต้องขัง ซึ่งตนขอให้รักษามาตรฐานและพัฒนาในส่วนที่ขาดเพิ่มขึ้นไปอีก
รัฐบาลไทย-ข่าวทำเนียบรัฐบาล-ปลัด พม. นำทีมช่วยเหลือคนเร่ร่อน ไร้บ้าน ย่านราชดำเนินกลาง และถนนสุขุมวิทซอย 3 - 11 กทม.
วันจันทร์ที่ 21 พฤศจิกายน 2565
ปลัด พม. นําทีมช่วยเหลือคนเร่ร่อน ไร้บ้าน ย่านราชดําเนินกลาง และถนนสุขุมวิทซอย 3 - 11 กทม.
ปลัด พม. นําทีม ช่วยเหลือคนเร่ร่อน ไร้บ้าน ย่านราชดําเนินกลาง และถนนสุขุมวิทซอย 3 - 11 กทม.
เมื่อช่วงค่ําของวันที่ 14 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยรองอธิบดีกรมพัฒนาสังคมและสวัสดิการและเจ้าหน้าที่สังคมสงเคราะห์ ลงพื้นที่เยี่ยมคนเร่ร่อน ไร้บ้าน บริเวณถนนราชดําเนินกลางและถนนสุขุมวิท ซอย 3 - 11ทั้งนี้ พบปัญหาหลายเรื่องที่ต้องเข้ามาช่วยเหลือ อาทิ การหางานทําให้มีรายได้เลี้ยงตนเอง การหาที่พักชั่วคราว การเข้ารับรักษาพยาบาลอาการเจ็บป่วย และการทําเอกสารสําคัญเพื่อขอรับบริการและสิทธิสวัสดิการสังคมต่างๆ จากรัฐ เป็นต้น
นายอนุกูล กล่าวเพิ่มเติมว่า กระทรวง พม. ได้ลงพื้นที่ช่วยเหลือคนเร่ร่อน ไร้บ้าน อย่างต่อเนื่อง โดยทุกวันศุกร์มีจุดบริการที่ด้านหน้าธนาคารออมสิน บริเวณสี่แยกคอกวัว ถนนราชดําเนินกลาง และทุกวันพุธของสัปดาห์สุดท้ายของเดือน มีจุดบริการที่ด้านหน้าสถานีรถไฟหัวลําโพง โดยพร้อมให้คําปรึกษาแนะนําไม่ว่าจะเป็นเรื่องการจัดหางาน เงินสงเคราะห์ การติดตามหาญาติพี่น้อง และการให้บริการต่างๆ ของบ้านมิตรไมตรีและศูนย์คุ้มครองคนไร้ที่พึ่ง โดยไม่เสียค่าใช้จ่าย รวมทั้งการประสานส่งต่อหน่วยงานที่เกี่ยวข้อง นอกจากนี้ สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร.1300 ฟรี ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด พม. เปิดศูนย์ช่วยเหลือสังคมเพิ่ม ที่ จ.พัทลุง พร้อมให้บริการสวัสดิการสังคมแบบ One Stop Service
วันจันทร์ที่ 21 พฤศจิกายน 2565
ปลัด พม. เปิดศูนย์ช่วยเหลือสังคมเพิ่ม ที่ จ.พัทลุง พร้อมให้บริการสวัสดิการสังคมแบบ One Stop Service
ปลัด พม. เปิดศูนย์ช่วยเหลือสังคมเพิ่ม ที่ จ.พัทลุง พร้อมให้บริการสวัสดิการสังคมแบบ One Stop Service
เมื่อวันที่ 18 พ.ย. 65เวลา 11.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดศูนย์ช่วยเหลือสังคมเทศบาลตําบลตํานาน อําเภอเมืองพัทลุง จังหวัดพัทลุง พร้อมทั้งมอบเกียรติบัตรอาสาสมัครพัฒนาสังคมและความมั่นคงของมนุษย์ (อพม.) ดีเด่น มอบโล่เชิดชูเกียรติคลังภูมิปัญญาผู้สูงอายุดีเด่น สาขาการศึกษา มอบบัตรประจําตัวคนพิการ จํานวน 5 ราย มอบเงินสงเคราะห์ให้ครอบครัวเปราะบาง จํานวน 15 รายๆ ละ 2,000 บาท รวมเป็นเงิน 30,000 บาท อีกทั้งมอบทุนการศึกษาแก่เด็กในครอบครัวยากจน จํานวน 20 รายๆ ละ 1,000 บาท รวมเป็นเงิน 20,000 บาท
นายอนุกูล กล่าวว่า ตามที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบแนวทางการยกระดับศูนย์ช่วยเหลือสังคมตําบลให้เป็นศูนย์กลางการให้บริการช่วยเหลือประชาชนทุกกลุ่มเป้าหมายในทุกช่วงวัย รวมทั้งกลุ่มเปราะบาง ด้วยการให้บริการสวัสดิการสังคมและความช่วยเหลือต่างๆ อย่างครอบคลุมทุกมิติทั้งด้านการสงเคราะห์ ช่วยเหลือ คุ้มครอง พัฒนา ป้องกัน และแก้ไขปัญหาสังคมตามภารกิจของกระทรวง พม. เพื่อให้สามารถตอบสนองความเดือดร้อนและความต้องการของประชาชนในพื้นที่ได้อย่างมีประสิทธิภาพ รวดเร็ว ทันสถานการณ์ โดยบูรณาการการขับเคลื่อนงานร่วมกับหน่วยงาน 20 กระทรวง และภาคีเครือข่ายทุกภาคส่วน รวมทั้ง อพม. ในพื้นที่ อีกทั้งให้ประชาชนเข้ามามีส่วนร่วมในการแก้ไขปัญหาด้วยตนเอง โดยเจ้าหน้าที่ของรัฐเข้ามาช่วยอํานวยความสะดวก ส่งผลให้เป็นศูนย์ต้นแบบของการพัฒนาคุณภาพชีวิตของประชาชนในทุกมิติ โดยไม่ทิ้งใครไว้ข้างหลัง ตามนโยบายของรัฐบาล
นายอนุกูล กล่าวเพิ่มเติมว่า สําหรับศูนย์ช่วยเหลือสังคมเทศบาลตําบลตํานาน เป็นศูนย์กลางการให้บริการสวัสดิการสังคม ด้วยบริการแบบจุดเดียวเบ็ดเสร็จ ( One Stop Service) เป็นการยกระดับและเพิ่มประสิทธิภาพในการขับเคลื่อนงานของศูนย์ช่วยเหลือสังคมตําบลในพื้นที่จังหวัดพัทลุง เพื่อบูรณาการความร่วมมือระหว่างทีม One Home พม. และภาคีเครือข่ายทุกภาคส่วน รวมทั้ง อพม. ในการพัฒนาคุณภาพชีวิตประชาชนทุกกลุ่มเป้าหมาย รวมทั้งกลุ่มเปราะบาง อีกทั้งเป็นศูนย์กลางการถ่ายทอดและประชาสัมพันธ์ความรู้ต่างๆ เช่น ภูมิปัญญาผู้สูงอายุ การป้องกันและแก้ไขปัญหาคนขอทานและคนไร้ที่พึ่ง การรณรงค์ยุติความรุนแรงต่อเด็ก สตรี และบุคคลในครอบครัว สิทธิและบริการสวัสดิการสังคมสําหรับเด็ก เยาวชน ผู้สูงอายุ คนพิการ และผู้ด้อยโอกาส เป็นต้น
รัฐบาลไทย-ข่าวทำเนียบรัฐบาล-นายกรัฐมนตรียินดี IMF มองเศรษฐกิจไทยปีหน้าโตสวนทางเศรษฐกิจโลก ชี้ความชัดเจนของนโยบายรัฐบาลส่งผลสำคัญต่อความเชื่อมั่นนักลงทุน นักท่องเที่ยวและผู้ประเมินประเทศไทย
วันจันทร์ที่ 21 พฤศจิกายน 2565
นายกรัฐมนตรียินดี IMF มองเศรษฐกิจไทยปีหน้าโตสวนทางเศรษฐกิจโลก ชี้ความชัดเจนของนโยบายรัฐบาลส่งผลสําคัญต่อความเชื่อมั่นนักลงทุน นักท่องเที่ยวและผู้ประเมินประเทศไทย
นายกรัฐมนตรียินดี IMF มองเศรษฐกิจไทยปีหน้าโตสวนทางเศรษฐกิจโลก ชี้ความชัดเจนของนโยบายรัฐบาลส่งผลสําคัญต่อความเชื่อมั่นนักลงทุน นักท่องเที่ยวและผู้ประเมินประเทศไทย
วันที่ 21 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบถึงรายงานที่กองทุนการเงินระหว่างประเทศ (IMF) ประมาณการเศรษฐกิจไทยจะขยายตัวได้ร้อยละ 3.7 ในปี 2566 จากร้อยละ 2.8 ในปีนี้ พร้อมกับคาดว่าการว่างงานของไทยจะอยู่ในอัตราต่ําที่สุดในเอเชียแปซิฟิกที่ 1.0% โดยไทยเป็นหนึ่งในไม่กี่ประเทศในเอเชียที่ IMF มองว่าเศรษฐกิจจะยังขยายตัวได้ท่ามกลางการชะลอตัวของทั่วโลกที่เผชิญกับความท้าทายจากภาวะเงินเฟ้อ และต้นทุนการครองชีพที่สูงขึ้น
นายกรัฐมนตรี ยินดีกับผลการประเมินของ IMF และเห็นว่าความชัดเจนของนโยบายรัฐบาลมีผลสําคัญอย่างยิ่งต่อประเมินสถานการณ์เศรษฐกิจไทยขององค์กรทั้งในและต่างประเทศ ซึ่งนับแต่สามารถจัดการกับสถานการณ์แพร่ระบาดของโควิด-19 ให้อยู่ภายใต้การควบคุมได้ รัฐบาลได้เร่งฟื้นฟูเศรษฐกิจโดยเฉพาะการเตรียมภาคการท่องเที่ยวซึ่งเป็นภาคเศรษฐกิจที่มีขนาดใหญ่ แรงงานจํานวนมากให้พร้อมรับนักท่องเที่ยว การมีมาตรการดึงดูดนักลงทุน เปิดพื้นที่เศรษฐกิจใหม่ๆ มาตรการดึงดูดผู้เชี่ยวชาญ กลุ่มศักยภาพสูงเข้าสู่ประเทศไทย
“ในภาคการท่องเที่ยวรัฐบาล ได้เตรียมตัวมาตั้งแต่กลางปี 2564 ด้วยการนําร่องภูเก็ตแซนด์บ็อก แล้วทยอยเปิดประเทศอย่างระมัดระวัง จนถึงขณะนี้สามารถเปิดประเทศได้เต็มที่ นักท่องเที่ยวทั่วโลกก็เดินทางมายังประเทศไทยเพิ่มขึ้นต่อเนื่อง ซึ่งหากจีนที่เป็นตลาดท่องเที่ยวสําคัญของไทยผ่อนคลายนโยบายจะมีจํานวนนักท่องเที่ยวเพิ่มขึ้นอย่างก้าวกระโดด ซึ่งความชัดเจนของนโยบายนี้ส่งผลต่อความเชื่อมั่นของทั้งนักลงทุน นักท่องเที่ยว และผู้ที่ทําการประเมินประเทศไทย”น.ส.ไตรศุลี กล่าว
สําหรับข้อมูลประมาณการเศรษฐกิจโดย IMF ดังกล่าว ได้มีการเปิดเผยระหว่างที่นางคริสตาลินา จอร์เจียวา ผู้อํานวยการ IMF เยือนประเทศไทยเพื่อเข้าร่วมเวทีการประชุมผู้นําเอเปค เมื่อวันที่ 19 พ.ย. ที่ผ่านมา ซึ่ง IMF เห็นว่าเศรษฐกิจของประเทศสมาชิกเอเปคส่วนใหญ่กําลังชะลอตัวลง และอย่างน้อย 1 ใน 3 ของโลกจะเข้าสู่ภาวะถดถอย ทําให้จีดีพีทั่วโลกในปี 2566 จะขยายตัวได้ร้อยละ 2.7 ชะลอลงจากร้อยละ 3.2 ในปี 2565
อย่างไรก็ตาม สถานการณ์ทางเศรษฐกิจในบางพื้นที่ยังคงมีความสดใส โดยอาเซียนเป็นหนึ่งในนั้น ซึ่งรายงานของ IMF แสดงให้เห็นว่าไทยและจีนเป็นเพียง 2 ประเทศในเอเชียที่เศรษฐกิจขยายตัวเพิ่มขึ้นในปี 2566 เมื่อเทียบกับการคาดการณ์ปีก่อนหน้า ไม่นับรวมฮ่องกงและมาเก๊า
รัฐบาลไทย-ข่าวทำเนียบรัฐบาล-กรมทางหลวง ชวนมาแชะ 3 จุดเช็กอินแห่งใหม่ สร้างสรรค์พื้นที่สีเขียวควบคู่การอำนวยความสะดวกแก่ผู้ใช้ทาง
วันจันทร์ที่ 21 พฤศจิกายน 2565
กรมทางหลวง ชวนมาแชะ 3 จุดเช็กอินแห่งใหม่ สร้างสรรค์พื้นที่สีเขียวควบคู่การอํานวยความสะดวกแก่ผู้ใช้ทาง
พร้อมเชิญชวนแวะพักผ่อนและเป็นจุดเช็คอินช่วงฤดูท่องเที่ยวในวันหยุดปีใหม่นี้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยถึงโครงการปรับปรุงภูมิทัศน์และสถาปัตยกรรมทางหลวง ตามนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคม ว่านโยบายดังกล่าวเป็นการอํานวยความสะดวกในการเดินทางแก่ประชาชนพร้อมทั้งส่งเสริมทัศนียภาพระหว่างการเดินทางควบคู่กับการอนุรักษ์สิ่งแวดล้อม ช่วยส่งเสริมการท่องเที่ยวภายในประเทศและกระตุ้นเศรษฐกิจในท้องถิ่น เป็นพื้นที่พักผ่อนของผู้ใช้ทางและประชาชนในพื้นที่ ปัจจุบันได้ดําเนินการปรับปรุงภูมิทัศน์แล้วเสร็จเพิ่มอีก 3 โครงการ ได้แก่
1. โครงการปรับปรุงภูมิทัศน์ทางหลวงหมายเลข 213 ตอน สร้างค้อ - สกลนคร บริเวณ กม. ที่ 155+550 - 157+275 จังหวัดสกลนคร พื้นที่โครงการตั้งอยู่บนเนินเขา มีเอกลักษณ์พิเศษของถนนที่มีความคดเคี้ยวบนเนินเขาเหมือนงูเลื้อย เรียกว่าโค้งปิ้งงู (สกลนคร - กาฬสินธุ์) มีความสําคัญคือสามารถสัญจรผ่านไปยังจังหวัดต่าง ๆ และเป็นเส้นทางผ่านแหล่งท่องเที่ยวหลายแห่ง ผ่านเขตอุทยานแห่งชาติภูพาน และมีน้ําตกในบริเวณนี้หลายแห่งที่น่าเที่ยวชม อาทิ น้ําตกเหวสินธุ์ชัย น้ําตกสามหลั่น น้ําตกสาวไห้ จึงดําเนินการปรับภูมิทัศน์โดยการปลูกพรรณไม้ที่ให้ดอกสวยงามและสร้างจุดจดจําให้กับผู้ใช้ทาง เพื่อเพิ่มความโดดเด่นให้กับพื้นที่ และพัฒนาเป็นจุดเช็กอินแหล่งท่องเที่ยวแห่งใหม่ของจังหวัดสกลนคร พร้อมทั้งตกแต่งด้วยรูปปั้นช้างและหลักกิโลจําลอง โดยรูปแบบส่งเสริมเอกลักษณ์วัฒนธรรมของพื้นที่
2. โครงการปรับปรุงภูมิทัศน์ทางหลวงหมายเลข 9 (กาญจนาภิเษก) ตอน บางแค - คลองมหาสวัสดิ์ บริเวณ กม. ที่ 30+056 กรุงเทพมหานคร เป็นพื้นที่ว่างบริเวณต่างระดับฉิมพลี นําแนวความคิดเดิมจากสวนร่มเกล้าชาวทางที่สร้างถวายรัชกาลที่ 9 จุดเด่นได้นําปีนักษัตร (ปีเถาะ) นักษัตรประจําปีในรัชกาลที่ 9 มาออกแบบในงาน เลือกพรรณไม้ที่ดูแลรักษาง่ายและให้ดอกสีสันสวยงาม
3. โครงการปรับปรุงภูมิทัศน์ทางหลวงหมายเลข 107 ตอน แม่ทะลาย - หัวโท บริเวณ กม. ที่ 84+215 จังหวัดเชียงใหม่ เนื่องจากเป็นเส้นทางไปจังหวัดเชียงรายมีปริมาณการสัญจรจํานวนมาก และยังสามารถเชื่อมต่อไปยังสถานที่ท่องเที่ยวในพื้นที่อําเภอไชยปราการ เวียงแหง ฝาง และท่าตอน จังหวัดเชียงใหม่ จึงดําเนินการปรับปรุงให้เป็นพื้นที่บริการประชาชนในรูปแบบที่พักริมทาง (Rest Area) ประกอบด้วยพื้นที่พักผ่อน ศาลาให้บริการประชาชน
ทั้งนี้ การดําเนินการปรับปรุงภูมิทัศน์ของกรมทางหลวงจะช่วยปรับปรุงให้มีความสวยงาม และปลอดภัย เพิ่มพื้นที่สีเขียวเพื่อเป็นพื้นที่จุดพักรถและกลายเป็นแหล่งท่องเที่ยวแห่งใหม่ให้ผู้ใช้ทาง รวมถึงประชาชนที่อยู่ในพื้นที่ใกล้เคียงได้เข้ามาพักผ่อน เพื่อช่วยลดอุบัติเหตุที่อาจเกิดระหว่างการเดินทาง ตลอดจนเป็นการอนุรักษ์ธรรมชาติ ลดภาวะโลกร้อนและฝุ่นละออง ทั้งนี้ ขอให้ประชาชนผู้ใช้ทางโปรดใช้ความระมัดระวังในการใช้เส้นทาง เพื่อความสะดวกและปลอดภัยของผู้ใช้ทาง หากต้องการสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-พม. รุดช่วยเหลือเด็กพี่น้อง 6 คน หลังพลเมืองดีแจ้งเหตุ ที่ย่านสุขสวัสดิ์ กทม.
วันจันทร์ที่ 21 พฤศจิกายน 2565
พม. รุดช่วยเหลือเด็กพี่น้อง 6 คน หลังพลเมืองดีแจ้งเหตุ ที่ย่านสุขสวัสดิ์ กทม.
พม. รุดช่วยเหลือเด็กพี่น้อง 6 คน หลังพลเมืองดีแจ้งเหตุ ที่ย่านสุขสวัสดิ์ กทม.
เมื่อวันที่ 18 พ.ย. 65เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ กระทรวง พม. ได้พาแม่และลูกๆ เข้าดูแลชั่วคราวที่บ้านพักเด็กและครอบครัวกรุงเทพมหานครเรียบร้อยแล้ว หลังจากได้รับแจ้งจากพลเมืองดีว่า มีกลุ่มเด็กเล็กใส่เสื้อผ้าเก่าๆ เนื้อตัวมอมแมม วิ่งเล่นกันใต้ตึกเช่าแห่งหนึ่งเป็นประจํา โดยไม่มีใครดูแล อีกทั้งมีเด็กคนหนึ่งอุ้มเด็กแรกเกิดประมาณ 2 เดือน รวมอยู่ด้วย ซึ่งเกรงว่าเด็กๆ จะได้รับอันตราย ภายในซอยสุขสวัสดิ์ 2 เขตจอมทอง กทม.
ระหว่างการพูดคุยตรวจสอบข้อเท็จจริง พบว่า ครอบครัวดังกล่าว อาศัยอยู่ในห้องเช่า ชั้นบนสุดของตึกเช่า สภาพเก่าทรุดโทรม โดยผู้เป็นแม่ ไม่ได้ประกอบอาชีพ เนื่องจากต้องเลี้ยงดูลูกที่ยังเล็ก และคาดว่ามีการยุ่งเกี่ยวกับสารเสพติด อาศัยอยู่กับสามี ทํางานรับจ้างเป็นช่างทาสี จึงไม่ค่อยได้กลับบ้าน และลูกๆ อีก 6 คน อายุประมาณ 2 เดือน ถึง 10 ขวบ สภาพร่างกายผอม เนื้อตัวมอมแมม ขาดการดูแลเรื่องสุขลักษณะและสุขภาพอนามัย สําหรับอาหารการกิน ลูกๆ จะนํามาจากวัดใกล้บ้านเป็นประจํา นอกจากนี้ ยังมีย่าอาศัยอยู่ใกล้ๆ แวะเวียนมารับเด็กไปดูแลอีกด้วย
นายอนุกูล กล่าวเพิ่มเติมว่า ทั้งนี้ บ้านพักเด็กและครอบครัวกรุงเทพมหานครจะเข้ามาช่วยเหลือตามกระบวนการสังคมสงเคราะห์ โดยจะพาผู้เป็นแม่ไปตรวจสุขภาพและเข้าสู่กระบวนการรักษาเพื่อให้เลิกใช้สารเสพติด ส่วนลูกๆ จะพาไปตรวจสุขภาพเช่นเดียวกัน และจะพาไปฉีดวัคซีนป้องกันโรคสําหรับเด็ก เนื่องจากยังฉีดไม่ครบ จากนั้น จะทําการประเมินว่าเด็กมีพัฒนาสมวัยหรือไม่ เพื่อวางแผนการช่วยเหลือในระยะต่อไป อีกทั้งระหว่างนี้ เราจะดูแลเรื่องการเรียนของเด็กให้ต่อเนื่อง โดยจะประสานกับโรงเรียนเพื่อรับการบ้านมาให้เด็กทําที่บ้านพักเด็กฯ โดยมีเจ้าหน้าที่ดูแลอย่างใกล้ชิด
รัฐบาลไทย-ข่าวทำเนียบรัฐบาล-พม. จัดประชุมคณะกรรมการคุ้มครองเด็กแห่งชาติ เร่งตรวจสอบสถานรองรับเด็กทั่วประเทศ ยึดประโยชน์สูงสุดของเด็ก
วันจันทร์ที่ 21 พฤศจิกายน 2565
พม. จัดประชุมคณะกรรมการคุ้มครองเด็กแห่งชาติ เร่งตรวจสอบสถานรองรับเด็กทั่วประเทศ ยึดประโยชน์สูงสุดของเด็ก
พม. จัดประชุมคณะกรรมการคุ้มครองเด็กแห่งชาติ เร่งตรวจสอบสถานรองรับเด็กทั่วประเทศ ยึดประโยชน์สูงสุดของเด็ก
วันที่ 15 พ.ย. 65เวลา 14.00 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะประธานกรรมการคุ้มครองเด็กแห่งชาติ เปิดเผยว่า วันนี้ ที่ประชุมคณะกรรมการคุ้มครองเด็กแห่งชาติครั้งที่ 4/2565 ได้พิจารณาตามข้อสั่งการของนายกรัฐมนตรี (พลเอก ประยุทธ์ จันทร์โอชา) มอบหมายให้กระทรวง พม. และหน่วยงานที่เกี่ยวข้อง เร่งตรวจสอบการดําเนินงานของสถานรองรับเด็กทั่วประเทศ เพื่อให้สามารถดูแลเด็กได้อย่างถูกต้องตามมาตรฐานและกฎหมายที่กําหนด โดยตนได้สั่งการให้กระทรวง พม. โดยปลัดกระทรวง พม. (นายอนุกูล ปีดแก้ว) ดําเนินการสํารวจจํานวนและสถานการณ์การเลี้ยงดูเด็กของสถานรองรับเด็กตามพระราชบัญญัติคุ้มครองเด็ก พ.ศ. 2546 ในกรุงเทพมหานครและทุกจังหวัดทั่วประเทศ ซึ่งเป็นแนวทางสอดคล้องกับแผนปฏิบัติการด้านการเลี้ยงดูทดแทนในประเทศไทย ระยะที่ 1 (พ.ศ. 2565 - 2569) เรื่องการสนับสนุนการดําเนินงานการกํากับติดตามและประเมินผลการเลี้ยงดูทดแทนที่เป็นทางการ
นายจุติกล่าวต่อไปว่า ที่ประชุมได้มีการพิจารณาแนวทางการดําเนินงานของสถานรองรับเอกชน โดยให้ผู้ว่าราชการจังหวัดในฐานะประธานกรรมการคุ้มครองเด็กจังหวัด ทีม One Home พม. จังหวัด และองค์กรปกครองส่วนท้องถิ่น (อปท.) ดําเนินการตามแนวทาง โดยส่งเสริมให้ทุกภาคส่วนเข้ามามีส่วนร่วมในการดูแลเด็กร่วมกับรัฐ มุ่งเน้นการดูแลเด็กให้มีความเป็นอยู่ที่ดีและมีความปลอดภัย ในขณะเดียวกัน มีความจําเป็นที่ภาครัฐต้องเข้าไปกํากับดูแล เพื่อให้มั่นใจได้ว่าสถานรองรับเอกชนมีความสามารถในการดูแลเด็ก ซึ่งหากทําให้เด็กมีความเสี่ยงที่จะได้รับอันตรายหรือพัฒนาการที่ไม่เหมาะสม ภาครัฐต้องเข้าไปให้การคุ้มครองสวัสดิภาพเด็ก
นายจุติกล่าวต่อไปอีกว่า ที่ประชุมได้ให้กระทรวง พม. ร่วมกับคณะกรรมการคุ้มครองเด็กจังหวัดและคณะกรรมการคุ้มครองเด็กกรุงเทพมหานคร ดําเนินการตามแนวทาง ดังนี้ 1) จัดทําคู่มือการปฏิบัติงานและสื่อสารเพื่อให้สถานรองรับเด็กเอกชนเลี้ยงดูเด็กได้ตามมาตรฐานและกฎหมาย 2) สํารวจจํานวนและสถานการณ์ของสถานรองรับเด็กเอกชนที่รับใบอนุญาตและไม่ได้รับใบอนุญาต พร้อมทั้งส่งเสริมการขอจัดตั้งเป็นสถานรองรับเด็กเอกชนตามกฎหมายหรือจดแจ้ง เพื่อเข้าสู่ระบบฐานข้อมูลของภาครัฐ 3) จัดทําแผนพัฒนาบุคลากรและสถานรองรับเด็ก 4) กําหนดกลไกการติดตามการดําเนินงาน โดยทีมสหวิชาชีพของจังหวัดร่วมกับหน่วยงานที่เกี่ยวข้อง และรายงานต่อคณะกรรมการคุ้มครองเด็กจังหวัดเป็นระยะอย่างต่อเนื่อง และ 5) จัดให้มีระบบสนับสนุนการดําเนินงานต่างๆ
นายจุติกล่าวเพิ่มเติมว่า ทั้งนี้ ตนได้เน้นย้ําว่า รัฐต้องเข้าไปส่งเสริม สนับสนุน และตรวจสอบสถานรองรับเด็กเอกชน เพื่อให้มั่นใจได้ว่า เด็กได้รับการดูแลอย่างมีคุณภาพ เป็นไปตามมาตรฐาน ด้วยเป้าหมายคือ ให้เด็กได้รับการดูแลที่มีความปลอดภัยและมีพัฒนาการที่เหมาะสม โดยยึดประโยชน์สูงสุดของเด็กเป็นสําคัญ
รัฐบาลไทย-ข่าวทำเนียบรัฐบาล-รมว.สุชาติ เผย ผลพวงนโยบายลุงตู่ช่วงโควิด ส่งผล IMF คาดจีดีพีไทยโต - อัตราว่างงานต่ำสุดในโลก
วันจันทร์ที่ 21 พฤศจิกายน 2565
รมว.สุชาติ เผย ผลพวงนโยบายลุงตู่ช่วงโควิด ส่งผล IMF คาดจีดีพีไทยโต - อัตราว่างงานต่ําสุดในโลก
...
วันที่ 21 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่าถึงกรณีที่ IMF หรือ กองทุนการเงินระหว่างประเทศ ได้ออกรายงานคาดการณ์ GDP ปี 2023 ของประเทศต่างๆ ทั่วโลก ผลปรากฏว่า ประเทศไทย เป็นหนึ่งในไม่กี่ประเทศ ที่ IMF คาดการณ์ว่าเศรษฐกิจจะเติบโต มี GDP เป็นบวก คือ จาก 2.8 เป็น 3.7 โดยในเอเชีย มีเพียงไทยและจีน 3.2 เป็น 4.4 เท่านั้น ที่ IMF คาดการณ์ว่า GDP จะเป็นบวก ไม่นับฮ่องกงและมาเก๊า (ข้อมูลอ้างอิงจากกองทุนการเงินระหว่างประเทศ International Monetary Fund (IMF) ที่ได้วิเคราะห์แนวโน้มเศรษฐกิจโลก ฉบับเดือนตุลาคม 2565) ซึ่งเป็นผลมาจากการเปิดประเทศ ทําให้นักท่องเที่ยวไหลกลับเข้ามา รวมถึงการลงทุนขนาดใหญ่ที่รัฐบาลได้ไปเจรจาไว้ โดยเฉพาะ EEC และเสถียรภาพทางการคลังของประเทศด้วย
นายสุชาติ กล่าวต่อว่า สิ่งที่น่ายินดีอีกอย่างจากรายงานของ IMF ยังระบุว่า ไทยเป็นประเทศที่มีอัตราการว่างงาน "ต่ําที่สุดในโลก" แม้ในปีที่แล้วช่วงพีคของโควิด เรายังมีคนว่างงานเพียงร้อยละ 1.5 % ซึ่งเป็นรองเพียงคูเวตที่มีประชากรแค่ 4 ล้านคน และรวยกว่าเรามาก ที่ 1.3 % แต่ประเทศอื่นๆ ไม่มีใครแตะเลข 1 ได้เลย ส่วนปีนี้ลดลงมาเหลือ 1.0 % เป็นอันดับ 1 ของโลก และคาดว่าปีหน้าก็จะยังคงต่ําที่สุดของโลกได้อีก ที่ 1.0 % จากรายงานดังกล่าวถือเป็นผลพวงจากการขับเคลื่อนนโยบายต่าง ๆ ของรัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่รักษาการจ้างงานและดูแลภาคแรงงานให้เข้มแข็งในช่วงสถานการณ์โควิด-19 อาทิ โครงการส่งเสริมและยกระดับการจ้างงานในธุรกิจ SMEs เพื่อลดปัญหาการว่างงาน โครงการแฟคทอรี่ แซนบ๊อก บนฐานแนวคิดเศรษฐศาสตร์และสาธารณสุข ตรวจ ควบคุม รักษา ดูแล การเปิดจุดตรวจโควิดแบบประจําจุดและตรวจเชิงรุกในโรงงาน เพื่อสร้างภูมิคุ้มกันให้ลูกจ้างให้ภาคเอกชนยังคงดําเนินธุรกิจต่อไปได้ สนับสนุนวัคซีนให้แก่ผู้ใช้แรงงาน จัดหาโรงพยาบาล Hospitel ในเครือข่ายประกันสังคม เป็นต้น ผลสัมฤทธิ์จากโครงการดังกล่าวทําให้โรงงานไม่มีการปิดตัวลง ภาคการผลิตส่งออกสูงสุดในรอบ 30 ปี ที่สําคัญทําให้ดึงดูดนักลงทุนชาวต่างชาติ อาทิ บริษัทญี่ปุ่นแห่งหนึ่งในจังหวัดพระนครศรีอยุธยา ที่ได้เข้าไปลงทุนทําธุรกิจใน 22 ประเทศ แต่มีเพียงสาขาในประเทศไทยเท่านั้นที่อยู่รอดในช่วงโควิด จึงตัดสินใจลงทุนในไทยเพิ่มอีก 3,600 ล้านบาท ซึ่งนักลงทุนเหล่านี้เชื่อมั่นในนโยบายของรัฐบาลไทยที่ดูแลผู้ประกอบการไทยและต่างชาติอย่างเท่าเทียม ทําให้บริษัทสนใจเข้ามาเปิดตลาดใหม่ๆ อยู่ตลอดเวลา
“ผลพวงจากการขับเคลื่อนนโยบายต่างๆ ของรัฐบาลช่วงโควิด-19 ที่ผ่านมา เป็นผลสําคัญที่จะช่วยสร้างความเชื่อมั่นของนักลงทุนให้กลับมาลงทุนและการเจรจาการค้าระหว่างประเทศเพิ่มขึ้น ซึ่งเชื่อว่าเศรษฐกิจไทยจะฟื้นตัวโดยเฉพาะการจ้างงานที่เติบโตอย่างรวดเร็ว” นายสุชาติ กล่าวท้ายสุด
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยส่งเสริมเขตการค้าเสรีเอเชีย-แปซิฟิก (FTAAP) ช่วยขยายโอกาส และสร้างข้อได้เปรียบให้สมาชิกเอเปค
วันจันทร์ที่ 21 พฤศจิกายน 2565
โฆษกรัฐบาลเผย ไทยส่งเสริมเขตการค้าเสรีเอเชีย-แปซิฟิก (FTAAP) ช่วยขยายโอกาส และสร้างข้อได้เปรียบให้สมาชิกเอเปค
โฆษกรัฐบาลเผย ไทยส่งเสริมเขตการค้าเสรีเอเชีย-แปซิฟิก (FTAAP) ช่วยขยายโอกาส และสร้างข้อได้เปรียบให้สมาชิกเอเปค
วันนี้ (21 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่ารัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะเจ้าภาพการประชุมผู้นําเขตเศรษฐกิจเอเปค 2022 ได้ให้ความสําคัญและส่งเสริมประเด็นเรื่องเขตการค้าเสรีเอเชีย-แปซิฟิก (The Free Trade Area of the Asia-Pacific : FTAAP)
ภายใต้หัวข้อหลักของการประชุม “เปิดกว้างสร้างสัมพันธ์ เชื่อมโยงกัน สู่สมดุล” ไทยมุ่งส่งเสริมการค้าและการลงทุนที่เปิดกว้างสู่โอกาส เชื่อมโยงภูมิภาคอีกครั้งในทุกมิติ และนําพาเอเปคไปสู่การเจริญเติบโตที่สมดุล ครอบคลุม ในโอกาสนี้ ไทยผลักดันให้ทบทวนการหารือเรื่อง FTAAP และผลักดันการรวมกลุ่มทางเศรษฐกิจในภูมิภาค ซึ่งเอเปคได้จัดทําแผนงานต่อเนื่องหลายปีเพื่อสานต่อการหารือเรื่อง FTAAP ในบริบทของโลกยุคหลังโควิด-19 เพื่อเตรียมความพร้อมในการรับมือกับประเด็นการค้าการลงทุนใหม่ ๆ
โฆษกประจําสํานักนายกรัฐมนตรีกล่าวว่า เอเปคถือเป็นตลาดที่ประกอบด้วยสมาชิกที่มีขนาดเศรษฐกิจที่ใหญ่ มีประชากรรวมกันกว่า 2,900 ล้านคน และมีผลิตภัณฑ์มวลรวมภายในประเทศ (GDP) รวมกันกว่า 52 ล้านล้านเหรียญสหรัฐฯ คิดเป็นร้อยละ 62 ของ GDP โลก โดยในปี 2564 การค้าระหว่างไทยกับสมาชิกเอเปค มีมูลค่ารวม 12.2 ล้านล้านบาท มีสัดส่วนคิดเป็นร้อยละ 68.8 ของการค้ารวมทั้งหมดของไทย ซึ่งหากการเจรจา FTAAP บรรลุผลจะทําให้เอเปคเป็นเขตการค้าเสรีที่มีขนาดใหญ่มาก ช่วยขยายโอกาสและสร้างข้อได้เปรียบให้กับสินค้าจากสมาชิกเอเปค รวมถึงไทย ให้สามารถส่งออกไปตลาดที่เป็นคู่ค้าได้หลากหลายมากขึ้น
ยิ่งไปกว่านั้น สมาชิกเอเปคที่ยังไม่มีเขตการค้าเสรี (FTA) ระหว่างกัน อาทิ ไทยกับสหรัฐอเมริกา หรือ ไทยกับเม็กซิโก หากจัดตั้ง FTAAP สําเร็จก็จะได้รับสิทธิประโยชน์ทางภาษีกับคู่ค้าดังกล่าวเพิ่มมากขึ้น มีเครือข่ายและแหล่งวัตถุดิบที่หลากหลายที่จะสนับสนุนการลดต้นทุน สามารถช่วยอํานวยความสะดวกทางการค้าและการลงทุนระหว่างสมาชิกเพิ่มขึ้น เนื่องจากมีกฎระเบียบมาตรการทางการค้า และพิธีการทางศุลกากรที่สอดคล้องกัน ช่วยลดความยุ่งยากและซับซ้อน
“การรื้อฟื้นการหารือแนวคิดความตกลง FTAAP ถือเป็นอีกหนึ่งประเด็นสําคัญที่ไทยได้มุ่งผลักดันในการประชุมเอเปค 2022 ที่ผ่านมา ภายใต้ FTAAP ซึ่งจะช่วยสนับสนุนการค้าในระดับภูมิภาคที่มีมาตรฐานสูงและครอบคลุม ซึ่งหนึ่งในผลลัพธ์ที่เป็นรูปธรรมจากการประชุมครั้งนี้คือ แผนงานต่อเนื่องหลายปีเพื่อสานต่อการหารือเรื่อง FTAAP ในบริบทของโลกยุคหลังโควิด-19 ซึ่งตอบสนองต่อคํามั่นสัญญาของผู้นําในวิสัยทัศน์ปุตราจายา 2040 และแผนปฏิบัติการ Aotearoa เพื่อเดินหน้างานตามวาระ FTAAP เพื่อเปิดโอกาสการค้าการลงทุน รวมทั้งส่งเสริมขีดความสามารถของเขตเศรษฐกิจในประเด็นการค้าการลงทุนใหม่ ๆ และลดช่องว่างการพัฒนาระหว่างกัน ซึ่งผู้ที่ได้ประโยชน์คือประชาชนทุกคนในภูมิภาค” นายอนุชาฯ กล่าว